ลักษณะการประกอบธุรกิจ 

(1) ความเป็นมา

เมื่อวันที่ 25 มิถุนายน 2523 บริษัทฯได้จดทะเบียนก่อตั้งเป็นบริษัทจำกัดในนาม บริษัท
ยูนิไทยอ๊อกไซด์ จำกัด เพื่อประกอบกิจการโรงงาน ผลิต และจำหน่ายเคมีภัณฑ์
ประเภทผงสังกะสีอ๊อกไซด์

ในปี 2531 บริษัทฯได้จดทะเบียนเปลี่ยนแปลงสภาพเป็นบริษัทมหาชน
และเป็นบริษัทจดทะเบียนในตลาดหลักทรัพย์แห่งประเทศไทย

ในช่วงปี 2538-39 บริษัทฯได้เปลี่ยนชื่อจากบริษัท ยูนิไทยอ๊อกไซด์ จำกัด (มหาชน) เป็น บริษัท
ยูนิเวนเจอร์ จำกัด (มหาชน) และได้ขยายธุรกิจไปสู่ธุรกิจด้านการลงทุน
บริษัทฯได้เพิ่มทุนจดทะเบียนจากเดิม 20 ล้านบาท เป็น 100 ล้านบาท ชำระเต็มมูลค่า
โดยออกหุ้นสามัญใหม่ จำนวน 8 ล้านหุ้น มูลค่าหุ้นละ 10 บาท แก่ผู้ถือหุ้นเดิมในอัตราส่วน 1
หุ้นเดิม ต่อ 4 หุ้นใหม่

ต่อมาในปี 2541 บริษัทฯได้เพิ่มทุนจดทะเบียนจาก 100 ล้านบาท เป็น 105 ล้านบาท
โดยออกหุ้นสามัญใหม่ จำนวน 500,000 หุ้น
เพื่อรองรับการใช้สิทธิจองซื้อหุ้นตามใบสำคัญแสดงสิทธิที่จะซื้อหุ้นสามัญใหม่ของบริษัทฯ จำนวน
500,000 หน่วย เสนอขายแก่กรรมการและ/หรือพนักงานของบริษัทฯ ระยะเวลาใช้สิทธิภายใน 5
ปี และได้จัดสรรใบสำคัญแสดงสิทธิฯ ดังกล่าวให้กรรมการบริษัทฯ จำนวน 400,000 หน่วย

ในเดือนกรกฎาคม 2542
บริษัทฯได้ยกเลิกการเสนอขายใบสำคัญแสดงสิทธิที่จะซื้อหุ้นสามัญใหม่ของบริษัทฯ ส่วนที่เหลือ จำนวน
100,000 หน่วย และได้ลดทุนจดทะเบียนจากเดิม 105 ล้านบาท เป็น 104 ล้านบาท
โดยการลดหุ้นจดทะเบียนที่ยังมิได้ออกจำหน่าย จำนวน 100,000 หุ้น

นอกจากนี้ บริษัทฯยังได้จดทะเบียนเพิ่มทุนอีก 600 ล้านบาท เป็น 704 ล้านบาท
โดยการออกหุ้นสามัญใหม่ จำนวน 60 ล้านหุ้น เสนอขายเป็นคราวๆ แก่บริษัท คาเธ่ย์ แอสเซท
แมเนจเม้นท์ จำกัด หรือบุคคลที่บริษัท คาเธ่ย์ แอสเซท แมเนจเม้นท์ จำกัด เสนอชื่อ
ในราคาไม่ต่ำกว่ามูลค่าที่ตราไว้หุ้นละ 10 บาท

ณ วันที่ 31 ธันวาคม 2544 บริษัทฯมีทุนจดทะเบียนชำระแล้ว จำนวน 300 ล้านบาท

(2) ภาพรวมการประกอบธุรกิจของบริษัทฯ บริษัทย่อย บริษัทร่วม และบริษัทอื่นๆ

บริษัทฯประกอบธุรกิจหลักเป็นผู้ผลิตและจำหน่ายผลิตภัณฑ์ผงสังกะสีอ๊อกไซด์
ทั้งตลาดในประเทศและต่างประเทศ นอกจากนี้
บริษัทฯยังได้ขยายธุรกิจการดำเนินงานเข้าสู่ธุรกิจการลงทุนและธุรกิจอื่นๆ
โดยมีบริษัทย่อยและบริษัทร่วม ดังนี้

ผังแสดงโครงสร้างการถือหุ้นของบริษัท ยูนิเวนเจอร์ จำกัด (มหาชน)

ณ วันที่ 31 ธันวาคม 2544

[]

(3) โครงสร้างรายได้

+-------------+--------------+-----+-----+----+----+----+----+----+
|             |              | %   | ป   |    | ปร |    | ปร |    |
|             |              |     | ระจ |    | ะจ |    | ะจ |    |
|             |              |     | ำปีส |    | ำป |    | ำป |    |
|             |              |     | ิ้นสุด |    | ีสิ้น |    | ีสิ้น |    |
|             |              |     | 2   |    | สุด |    | สุด |    |
|             |              |     | 544 |    | 25 |    | 25 |    |
|             |              |     |     |    | 43 |    | 42 |    |
+-------------+--------------+-----+-----+----+----+----+----+----+
| ดำเนินการโดย | ผลิตภัณฑ์/บริการ | ก   | (ล  | %  | (ล | %  | (ล | %  |
|             |              | ารถ | ้านบ |    | ้าน |    | ้าน |    |
|             |              | ือหุ้น | าท) |    | บา |    | บา |    |
|             |              |     |     |    | ท) |    | ท) |    |
+-------------+--------------+-----+-----+----+----+----+----+----+
| บริษัท        | ผลิต          | 100 | 272 | 7  | 23 | 7  | 23 | 7  |
| ยูนิเวนเจอร์   | และจำหน่ายผ   | .00 | .23 | 7. | 3. | 2. | 2. | 1. |
| จำกัด        | งสังกะสีอ๊อกไซด์ |     |     | 01 | 81 | 98 | 30 | 19 |
| (มหาชน)     |              |     | 23  |    |    |    |    |    |
|             | -ร           |     | .95 | 6. | 4  | 1  | 4  | 1  |
|             | ายได้ในประเทศ |     |     | 78 | 2. | 3. | 9. | 5. |
|             |              |     |     |    | 29 | 20 | 19 | 07 |
|             | -รา          |     |     |    |    |    |    |    |
|             | ยได้ต่างประเทศ |     |     |    |    |    |    |    |
+-------------+--------------+-----+-----+----+----+----+----+----+
| บริษัท        | จำหน่าย       | 99  | 28  | 8. | 2  | 7. | 3  | 1  |
| ฟอร์เวิร์ด     | เ            | .94 | .78 | 14 | 5. | 85 | 5. | 0. |
| ซิสเต็ม จำกัด  | ครื่องบันทึกเวลา |     |     |    | 16 |    | 55 | 89 |
|             |              |     |     |    |    |    |    |    |
|             | และอุปกรณ์คว   |     |     |    |    |    |    |    |
|             | บคุมระบบจอดรถ |     |     |    |    |    |    |    |
+-------------+--------------+-----+-----+----+----+----+----+----+
| บริษัทฯ       | รายได้อื่นๆ     |     | 28  | 8. | 1  | 5. | 9. | 2. |
| บริษัทย่อย     |              |     | .52 | 07 | 9. | 97 | 30 | 85 |
| และบริษัทร่วม  |              |     |     |    | 11 |    |    |    |
+-------------+--------------+-----+-----+----+----+----+----+----+
|             |              |     | 353 | 10 | 32 | 10 | 32 | 10 |
|             |              |     | .48 | 0. | 0. | 0. | 6. | 0. |
|             |              |     |     | 00 | 37 | 00 | 34 | 00 |
+-------------+--------------+-----+-----+----+----+----+----+----+

(4) เป้าหมายการดำเนินงาน

บริษัท ยูนิเวนเจอร์ จำกัด (มหาชน)

ธุรกิจการผลิตสังกะสีอ๊อกไซด์ นับตั้งแต่ปี 2543
สภาวะการแข่งขันในธุรกิจสังกะสีอ๊อกไซด์มีความรุนแรงอันเนื่องจากผลกระทบของการลดภาษีศุลกากรนำเข้าสินค้าสำเร็จรูปผงสังกะสีอ๊อกไซด์ในหมวดเคมีภัณฑ์พื้นฐานลงเหลือร้อยละ
5
ส่งผลให้บริษัทฯเร่งปรับกลยุทธ์ทั้งด้านการผลิตและการตลาดเพื่อให้มีความหลากหลายของสินค้าเพื่อครอบคลุมการใช้งานในกลุ่มอุตสาหกรรมต่างๆมากขึ้น
บริษัทฯได้ใช้ราคาเป็นเครื่องมือในการเพิ่มส่วนแบ่งการตลาดโดยเพิ่มยอดขายให้สัมพันธ์กับกำลังการผลิตสูงสุดของโรงงาน
โดยปริมาณการขายในปี 2544 ที่เพิ่มขึ้นร้อยละ 10.3
เป็นการเพิ่มจากฐานลูกค้าใหม่และปริมาณความต้องการที่สูงขึ้นจากลูกค้าเดิม

หน่วย : เมตริกตัน

  ---------------------- -------------- -------------- ------------------- --
                         ปี 2544         ปี 2543         เพิ่มขึ้น(ร้อยละ)        

  ปริมาณการขาย            5,951          5,394          10.3                

  ปริมาณการผลิต            5,905          5,286          11.7                

  ***** กำลังการผลิตสูงสุด                                                     
  6,000 ตันต่อปี                                                              
  ---------------------- -------------- -------------- ------------------- --

ข้อมูลจากกรมศุลกากรแสดงตัวเลขสถิติการนำเข้าผงสังกะสีอ๊อกไซด์สำเร็จรูปจากต่างประเทศในปี
2544 ลดลงจากปี 2543 (เปรียบเทียบในช่วงเดือนมกราคม – พฤศจิกายน) ร้อยละ 18
นอกจากนี้
ตัวเลขดังกล่าวยังแสดงให้เห็นว่ามีการชะลอตัวในการนำเข้าผงสังกะสีอ๊อกไซด์สำเร็จรูปโดยเฉพาะในครึ่งปีหลัง
ประกอบกับผลจากการปรับกลยุทธ์ของบริษัทฯ
เพื่อเพิ่มส่วนแบ่งการตลาดซึ่งนับว่าประสพความสำเร็จในระดับหนึ่ง และในปี 2545 บริษัทฯ
ยังคงมุ่งมั่นและดำเนินการอย่างต่อเนื่องเพื่อเพิ่มประสิทธิภาพในกระบวนการผลิต
โดยมีเป้าหมายที่จะลดการใช้น้ำมันเตาซึ่งเป็นเชื้อเพลิงหลักที่ใช้ในการผลิตลงขั้นต่ำร้อยละ 20
จะส่งผลให้การสันดาปเป็นไปอย่างเต็มที่ซึ่งจะทำให้สินค้ามีคุณภาพสูงขึ้น

  แม้ว่าภาวะเศรษฐกิจของประเทศในไตรมาสที่ 4 จะซบเซากว่า 3 ไตรมาสของปี 2544
  ที่ผ่านมา แต่อุตสาหกรรมหลักๆ อาทิ อุตสาหกรรมผลิตยางรถยนต์ และอาหารสัตว์
  ซึ่งใช้ผงสังกะสีอ๊อกไซด์เป็นส่วนประกอบในการผลิตมิได้ปรับลดแผนการผลิตในปี 2545
  ลงแต่อย่างใด
  ดังนั้นสินค้าผงสังกะสีอ๊อกไซด์ที่มีคุณภาพของบริษัทฯยังคงเป็นที่ต้องการของตลาดภายในประเทศ
  และบริษัทฯจะยังคงเน้นขยายตลาดในต่างประเทศให้มากขึ้น

ธุรกิจการลงทุน การฟื้นตัวในภาคอสังหาริมทรัพย์มีความชัดเจนมากขึ้นโดยเฉพาะในช่วงกลางปี
2544 ที่ผ่าน

มา ซึ่งก่อนหน้านี้บริษัทฯได้ศึกษาโครงการต่างๆอย่างต่อเนื่องมาโดยตลอด และในปลายปี 2544
บริษัทฯได้มี

  การร่วมลงทุนในโครงการห้องชุดที่พักอาศัย จำนวน 4 อาคาร รวม 620 ยูนิต ภายใต้ชื่อ
  โครงการ ลุมพินี เพลส วอเตอร์คลิฟ ซึ่งการก่อสร้างใกล้แล้วเสร็จแต่ต้องหยุดดำเนินการ
  เนื่องจากผลกระทบจากภาวะเศรษฐกิจในปี 2542 การร่วมลงทุนกับกลุ่มผู้พัฒนาอสังหาริมทรัพย์
  จำนวน 130 ล้านบาท ในระยะเวลาประมาณ 3 ปี
  เพื่อดำเนินการก่อสร้างให้แล้วเสร็จและขายให้กับกลุ่มฐานลูกค้าเดิมและลูกค้าใหม่จะสามารถเพิ่มรายได้และทำกำไรให้แก่บริษัทฯ
  คาดว่าไม่ต่ำกว่าร้อยละ 20 ต่อปี นอกจากนี้บริษัทฯยังคงพิจารณาโครงการต่างๆ
  เพื่อการลงทุนหรือร่วมลงทุนอย่างต่อเนื่อง

บริษัท ยูนิเวนเจอร์ คอนซัลติ้ง จำกัด

  ธุรกิจการเป็นที่ปรึกษาทางด้านการเงิน ในปีที่ผ่านมาบริษัท ยูนิเวนเจอร์ คอนซัลติ้ง จำกัด
  ได้ทำหน้าที่เป็นที่ปรึกษาทางด้านการเงินและการปรับโครงสร้างหนี้ให้แก่ลูกค้าในภาคอุตสาหกรรมต่างๆ
  ซึ่งระยะเวลาในการให้บริการโดยเฉลี่ยประมาณ 3-6 เดือน ในปี 2545
  บริษัทได้รับใบอนุญาติการเป็นที่ปรึกษาทางการเงิน (Financial Advisor)
  จากสำนักงานคณะกรรมการกำกับหลักทรัพย์และตลาดหลักทรัพย์
  ซึ่งทำให้บริษัทขยายขอบเขตการให้บริการในการเป็นที่ปรึกษาทางการเงินแก่บริษัทต่างๆที่ต้องการจะนำบริษัทเข้าจดทะเบียนในตลาดทุนซึ่งคาดว่าจะมีปริมาณที่มากขึ้น

บริษัท ฟอร์เวิร์ด ซิสเต็ม จำกัด

  ธุรกิจการจำหน่ายและติดตั้งระบบควบคุมการใช้บริการที่จอดรถ บริษัท ฟอร์เวิร์ด ซิสเต็ม จำกัด
  ซึ่งเป็นบริษัทนำเข้าและติดตั้งระบบควบคุมการใช้บริการที่จอดรถ AMANO จากประเทศญี่ปุ่น
  และจำหน่ายและติดตั้งระบบ THAI PARK
  ในปีที่ผ่านมาบริษัทได้ติดตั้งระบบควบคุมการจอดรถในโครงการที่สำคัญ คือ โครงการ ฟิวเจอร์
  พาร์ค รังสิต สำหรับเป้าหมายการดำเนินงานในปี 2545
  บริษัทจะยังคงขยายตลาดของทั้งสองระบบอย่างต่อเนื่อง
  ทั้งนี้ขึ้นอยู่กับความต้องการในการใช้งานและงบประมาณของลูกค้า
  นอกจากนี้บริษัทยังได้รับการแต่งตั้งให้เป็นผู้แทนจำหน่ายไม้กั้นอัตโนมัติ CEDAR MATIC (Road
  Barriers) แต่เพียงผู้เดียวในประเทศ ซึ่งเป็นสินค้าคุณภาพและนำเข้าจากประเทศอิตาลี